《黄丹道中即事》
明代·湛若水

客子念前路，居人慕岁功。舒眸望南荒，林木郁葱葱。

借问此何时，日度玄枵中。落叶靡堕影，来雁无遗踪。

自非朔风发，何以辨玄冬。乃知天地大，因兹穷始终。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。